MIŞCAREA LEGIONARĂ: DOSAR BIBLIOGRAFIC 

Zilele trecute am primit, prin e-mail, lucrarea de licenţă a unui tînăr absolvent al 
Facultăţii de Istorie, care şi-a ales să trateze un episod controversat din istoria 
Mişcării Legionare. Lucrarea e meritorie şi îi doresc autorului să aibă perseverenţa 

de a o dezvolta într-o teză de doctorat. 

Sigur că o lucrare de licenţă e o lucrare de licenţă, dar mi s-a întîmplat să constat 
şi în lucrări istoriografice mai pretenţioase o anume limitare bibliografică în 
abordarea temei respective (greu de explicat numai prin selecţia critică a surselor 

- fie ele româneşti sau străine). 

Pentru că într-o carte mai veche de-a mea (în căutarea Legiunii pierdute, Ed. 
Vremea, Bucureşti, 2001), de-acum epuizată, am alcătuit un “Dosar bibliografic” 
care ar putea fi de oarecare folos tinerilor interesaţi de istoria românească, dar şi 
europeană a secolului XX, m-am gîndit să-l postez şi aici, completîndu-l cu o seamă 
de titluri apărute între timp şi de regulă slab mediatizate. 

Menţionez din capul locului că, la referinţe, sînt înregistrate toate punctele de 
vedere asupra legionarismului, de la cele mai favorabile pînă la cele mai ostile. 
“Lămuririle preliminare” arată intenţiile şi limitele între care se situează 
modestul meu demers - consultabil, totuşi, măcar ca sugestie şi provocare. O dată 
postat aici, dosarul va fi updatat constant cu noile apariţii mai importante 
privitoare la “fenomenul legionar”. 


(R. C.) 



(frescă de la M-rea Hurezi) 


Lămuriri preliminare 


încerc, cu acest “Dosar bibliografic”, nu doar să ofer o orientare mai largă cititorului 
interesat, dar să şi pun un început de ordine în hăţişul de-a dreptul deconcertant al 

bibliografiei legionare. 

Deşi probabil cea mai completă şi mai sistematizată din cîte s-au alcătuit pînă acum, 
bibliografia care urmează este totuşi departe de a fi una exhaustivă şi fără cusur. 

0 problemă spinoasă rămîne aceea că numeroase ediţii sînt greu accesibile, dacă nu 
chiar de negăsit: este vorba de multe dintre cele apărute în intervalul 1937-1941 (cînd 
s-a editat enorm şi dezordonat, scoţîndu-se, succesiv sau chiar în paralel, mai multe 
ediţii pe an din unul şi acelaşi titlu, uneori în tiraje mici şi cel mai adesea în condiţii 
rudimentare, multora lipsindu-le indicaţiile uzuale în producţia editorială) sau de cele 
scoase în exil (în locurile şi condiţiile tehnice cele mai diverse, uneori cu un 
amatorism înduioşător, fără ca editorii să ştie întotdeauna unii de ceilalţi, iar în unele 
cazuri ignorîndu-se deliberat, din adversităţi personale sau de grup). 






Dacă pentru perioada antebelică editorialistica defectuoasă se explică în primul rînd 
prin graba şi chiar clandestinitatea tipăriturilor (“prigoanele” şi cenzura ţinîndu-se 
aproape lanţ), în exilul postbelic e o realitate că marile figuri culturale ale Legiunii 
fie fuseseră deja decimate, fie rămăseseră izolate în ţară, fie au ajuns să renunţe - 
din decepţie, teamă sau prudenţă - la implicarea directă într-un activism politic prost 
văzut şi falimentar. Vasta şi încăpăţînata muncă editorială a exilului legionar n-au 
făcut-o eliazii şi ciorăneştii, ci nişte oameni poate harnici şi cumsecade, dar fără 
altitudine culturală şi îndeobşte fără competenţele necesare (pe care s-au străduit să 
şi le dobîndească singuri, “din mers”, cu mai mult sau mai puţin succes). 

La acest fapt s-au adăugat, mai ales în primele două decenii de după război, 
instabilitatea şi modestia resurselor materiale. Constatăm astăzi că, de-a lungul unei 
jumătăţi de veac, editurile din exil au migrat cu editorii respectivi dintr-un oraş în 
altul, dintr-o ţară în alta, ba chiar de pe un continent pe altul, iar uneori au 
funcţionat cu mai multe filiale, fără ca între acestea să existe o coordonare strictă. 
Colecţia “Omul Nou”, bunăoară, se regăseşte, în timp, fie la Linz, fie la Salzburg, fie 
la Munchen, fie la Miami Beach, fie la Hallandale, fie - de curând - la Braşov (cu dr. 
Teofil Mija), iar Editura Dacia (“Dacia” a fost însă şi numele unei colecţii temporare, 
ca şi al unei “Biblioteci de documentare”) fie la Rio de Janeiro, fie la Madrid, fie la 
Paris - ca să mă rezum numai la două exemple. în aceste condiţii, ambiţia de a ţine o 
evidenţă strictă a ediţiilor (ce nu existase nici în ţară) apare aproape ca o naivitate. 
De altfel, între noţiunile de “ediţie”, “reeditare” şi “reimprimare”, ca şi între cele de 
“editură”, “colecţie" şi “bibliotecă” (mai rar “serie”), confuzia ni se înfăţişează 
aproape totală. Iluzia că o reimprimare anastatică echivalează cu o nouă ediţie pare, 
de pildă, curentă în editorialistica legionară a exilului. 

Din neprofesionalism sau din grabă, editorul improvizat omite adesea o precizare sau 
alta: fie editura, fie locul, fie anul, fie ediţiile anterioare, fie textul de bază pe care 
l-a folosit; uneori se dispensează de foia de gardă şi chiar de tabla de materii, încurcă 
coloncifrurile, oscilează grafic şi ortografic etc. Alteori informaţiile există, dar sînt 
aşezate anapoda, în afara oricărei uzanţe curente. Nu lipsesc nici nepotrivirile între 
sumar şi interiorul cărţii, sau între copertă şi pagina de titlu (mergînd pînă la confuzii 
de supratitluri, titluri şi subtitluri, sau chiar pînă la variaţii grafice ale numelor 

autorilor). 

Dincolo de toate aceste stîngăcii, se întîmplă, în anumite cazuri, că editorii înşişi nu 
mai posedă unele dintre tipăriturile lor mai vechi, iar numai cîţiva dintre ei s-au 
învrednicit să ţină evidenţe riguroase ale titlurilor şi ediţiilor publicate. Cartea 
legionară nu s-a centralizat nicăieri, iar puţinele fonduri existente, aşa incomplete 



cum sînt, stau şi ele să se risipească. 

Nu vreau, prin toate aceste observaţii, să diminuez meritele indiscutabile ale unor 
oameni care, urmîndu-şi crezul de tinereţe, s-au străduit, cu eforturi şi sacrificii 
ştiute şi neştiute, să perpetueze, cît şi cum au putut, o literatură proscrisă, în condiţii 
vitrege şi fluctuante (cel care a realizat cel mai mult - nu doar cantitativ, ci şi 
calitativ - rămînînd neobositul Ion Mării). Vreau însă să arăt că a face inventarul 
bibliografic riguros al acestui material vast, împrăştiat şi pestriţ este mai dificil decît 
poate părea, iar rezultatele nu pot fi decît parţiale şi relative. Este, desigur, şi 
principalul motiv pentru care cele două bibliografii legionare de sine stătătoare 
publicate pînă astăzi în exil - cea a lui loan Boacă şi cea a lui Nicolae Niţă - sînt 
incomplete şi nu o dată confuze, iar pe deasupra depăşite de marele număr de 
publicaţii ieşite în ţară în ultimii ani*. Nu mai vorbesc de faptul că, bune sau rele cum 
sînt, ele nu prea stau la îndemîna cititorului din ţară, circulînd într-un cerc mai 
degrabă închis şi care nu întotdeauna le resimte nevoia. 

Un notabil pas înainte s-a făcut, dinspre tabăra istoricilor profesionişti, prin 
repertoriul bibliografic inclus în volumul Radiografia dreptei româneşti (1927-1941), 
realizat de Gh. Buzatu, Corneliu Ciucanu şi Cristian Sandache, dar şi acolo sînt semne 
evidente că treaba s-a făcut cam în grabă, cu criterii insuficient de clare sau de 
unitare. S-ar mai putea adăuga, ca demers mai consistent, pentru referinţele străine 
la legionarism (şi ele anevoie de monitorizat, chiar dacă între timp a apărut şi 
facilitatea internetului), ampla listă bibliografică (nici pe departe completă şi 
impecabilă) din anexele volumului Julius Evola, Naţionalism şi asceză din 1998 (listă 
reluată şi în dosarul care urmează, cu unele adaosuri de titluri mai noi). Desigur, se 
pot consulta cu folos şi indicaţiile bibliografice din anumite studii (în speţă, teze de 
doctorat) dedicate Mişcării Legionare, fie ele româneşti sau străine (Armin Heinen, 
Francisco Veiga, Dragoş Zamfirescu etc.), dar acolo autorii nu-şi propun nicidecum să 
facă arheologie bibliografică, fiind, pe de altă parte, tributari unor cadre lingvistice, 
informative, tematice sau ideologice ce le limitează în mod fatal “orizontul 

bibliografic”. 

Aşa stînd lucrurile, “Dosarul bibliografic” pe care-l ofer aici se vrea măcar o jumătate 
de pas înainte faţă de ansamblul încercărilor anterioare, precum şi o eventuală 
provocare pentru întreprinderi viitoare mai precis motivate şi mai îndelung pritocite. 
Bibliograful ideal al problemei va trebui să se poată deplasa pe îndelete în cîteva 
puncte-cheie din Europa şi America (Freiburg, Munchen, Madrid, Hamilton, Florida 
etc.), să contacteze - dincolo de anumite relaţii particulare - toate editurile şi 
fundaţiile legionare din ţară, să cerceteze sistematic fondurile astăzi accesibile ale 


Bibliotecii Academiei şi ale altor cîteva biblioteci mari din Bucureşti şi din ţară, 
precum şi ale unor arhive de stat (fără să-şi facă iluzia, cu toate acestea, că ar putea 
obţine, pînă la capăt, un inventar de cuprindere sau precizie absolute). Efortul său ar 
fi motivat şi înnobilat de faptul că ar ajuta la acoperirea ştiinţifică a unui segment 
important al istoriei contemporane, cu ramificaţii la nivelul întregii drepte europene, 
dar şi al culturii tradiţionale în genere. Un capitol aparte, dar organic legat de 
ansamblu, îl constituie astăzi uriaşa cantitate de literatură memorialistică din spaţiul 
concentraţionar comunist - în cea mai mare parte a lui, prelungire tragică a istoriei 

legionare. 

în cele ce urmează, am împărţit materia în trei mari secţiuni: 1) Literatura legionară 
propriu-zisă, 2) Referinţe româneşti (nelegionare) şi 3) Referinţe străine. Prima 
secţiune are la rîndul ei trei subsecţiuni: 1.1. Literatura clasică legionară (de pînă la 
1941); 1. 2. Literatura exilului legionar; 1. 3. Literatura "de sertar" şi 
postcomunistă. Criteriul de bază al ordonării materialului este cel alfabetic, iar sub 
numele aceluiaşi autor - cel cronologic. Mărturisesc că nu mi-a fost întotdeauna lesne 
să încadrez un autor sau un titlu într-o secţiune (subsecţiune) sau alta, aşa că în 
cîteva cazuri a trebuit să procedez mai degrabă opţional^. 

Fireşte, selecţia titlurilor s-a efectuat şi aici cu un fatal coeficient de subiectivitate, 
care nu priveşte însă corpus-ul fundamental. Cred că nu am omis nimic esenţial, mai 
ales la prima secţiune (care de fapt este baza tuturor celorlalte - realizate sau doar 
posibile). Poate că ar mai fi fost necesară, de aş fi avut mai mult răgaz şi mai multă 
încăpăţînare, şi o secţiune separată în care să fie înregistrate titlurile unor autori cu 
trecut şi forma mentis legionare (unii dintre ei publicaţi chiar şi în vremea mai tîrzie 
a comunismului), dar care n-au abordat direct problema, nici nu şi-au pus explicit 
operele sub un semn politic strict determinat (exemple: Vasile Băncilă, Dumitru 
Stăniloae, Constantin Noica, Vasile Lovinescu, Vintilă Horia, Alexandru Ciorănescu 
etc.), precum şi una privitoare la autori de orientări înrudite şi clar asumate, mai ales 
din interbelic, cînd fenomenul dreptei româneşti a fost nu numai extins, dar şi destul 
de divers (exemple: A. C. Cuza, Nicolae C. Paulescu, Mihail Manoilescu, Gh. I. 
Brătianu, Mircea Vulcănescu, llariu Dobridor ş. a.). în fine, vreau să menţionez că am 
lăsat deoparte cazurile extrem de controversate, gen losif Constantin Drăgan^, sau 
delirant pătimaşe, precum atacul lui M. Calciu împotriva lui Horia Sima (“dihania 
întunericului”) sau cel al lui M. Stavri împotriva lui Şerban Suru (“un impostor în 

cămaşă verde”). 

Pentru literatura legionară clasică am căutat să indic atît ediţiile princeps, cît şi cele 
mai bune ediţii ulterioare (sau, după caz, pe cele mai recente). De asemenea, am 


înregistrat, cu rare excepţii (ţinînd de nesiguranţa informaţiei), traducerile în limbi 
străine, relativ numeroase (indicînd la sfîrşit, în paranteză, numele traducătorilor, în 

măsura în care mi-au fost cunoscute). 

în ce priveşte secţiunile de “Referinţe”, le-am înregistrat la un loc atît pe cele 
favorabile cît şi pe cele nefavorabile, atît pe cele pretins obiective cît şi pe cele 
nedisimulat subiective, pentru că altminteri aş fi dat curs unor diviziuni arbitrare, 
plasînd poate corect anumite cazuri, dar pe multe altele încadrîndu-le riscat. Cred că 
se va observa intenţia de a ţine o cumpănă între poziţiile vădit pro şi cele vădit 
contra, nelipsind nici destule poziţii “reci” şi echilibrate, mai ales occidentale, pe 

care le-aş recomanda cu precădere. 

Dacă uneori schema autor-titlu-editură-oraş-an de apariţie se prezintă cu un element 
lipsă, aceasta nu este rezultatul neglijenţei, ci neputinţa determinării (fie că 
volumele nu poartă precizarea respectivă, fie că ediţiile cu pricina nu mi-au fost 
accesibile direct, astfel că m-am văzut nevoit să le preiau din alte surse, nu 
întotdeauna suficient de scrupuloase). Dacă aproximativ două treimi din totalul 
titlurilor şi ediţiilor înregistrate au putut fi consultate direct, pe celelalte am fost în 
situaţia de a le reda prin diverse surse intermediare, mai mult sau mai puţin 
deficitare. în aceste cazuri, însă, am căutat să confrunt mai multe menţiuni, nu o 
dată întîmplîndu-se să completez/definitivez schema din trei, patru şi chiar mai multe 
surse indirecte. Marja de eroare este astfel destul de scăzută, dar unele inexactităţi e 
de presupus că tot s-au strecurat, caz în care solicit înţelegerea şi îngăduinţa 

cititorului. 

Acolo unde mi s-a părut că se impun, am făcut şi alte scurte precizări între paranteze 
(pseudonime, prefeţe, postfeţe, cuprins sau tematică generală, traduceri, circulaţie 
etc.), pentru precizările mai lungi sau mai interpretative utilizînd şi notele de subsol. 
Tipografia este indicată, de regulă, acolo unde pe volume nu figurează explicit 
editura (sau alte precizări echivalente). 

Am reţinut - trebuind să mă încadrez într-un spaţiu limitat, dar avînd în vedere şi mai 
lesnicioasa lor accesibilitate - mai ales volumele sau broşurile, înregistrînd doar în 
mod excepţional şi unele apariţii din periodice (cînd mi s-au părut de o importanţă 
aparte şi/sau de negăsit ca atare în vreun volum), ceva mai numeroase în ultima 
secţiune. Tot numai în mod excepţional au fost înregistrate scrierile cu caracter 
beletristic (care ar putea face obiectul unei bibliografii separate, de un interes mai 

larg, cultural şi estetic). 

Rămîn, după cum se vede, destule de adăugat sau de îmbunătăţit. Nu exclud 
posibilitatea de a realiza eu însumi, în timp, un dosar bibliografic mai complet şi mai 



precis (deşi am, în preocupările mele, multe alte priorităţi). în această perspectivă, 
orice informaţie sau sugestie avizată va fi primită cu interes şi recunoştinţă. 

Răzvan CODRESCU 


* Ceea ce este valabil şi în privinţa chinuitului “Rezumat orientativ al literaturii legionare” inclus în 
voi. VII al publicisticii lui Horia Sima (eds. Victor Corbuţ şi Traian Golea), din 1994.^ Bunăoară, 
Corespondenţa cu Welt-Dienst- ul a lui Ion I. Moţa, datînd din 1934-36, am optat s-o pun totuşi la 
literatura exilului (unde a fost prima oară editată şi comentată, două decenii mai tîrziu, de C. 
Papanace). Iar faţă de o carte precum Louise David, Ion Mării, A Grenoble sur ies traces du Capitaine, 
Ed. Dacia, Madrid, 1971, m-am simţit îndreptăţit s-o înregistrez de două ori: o dată la 1. 3 (Literatura 
legionară a exilului) şi a doua oară la 3 (Referinţe străine).^! A se vedea, totuşi, pentru înţelegerea 
scandalului aferent, Constantino Dragan, II corporativismo romeno. Cenni sulla dottrina legionaria, 
Stamperia Romana, Roma, 1940 (extras din revista Conquiste d’lmpero, nr. 3-4, 29 nov. 1940). Nu ştiu 
cît de sincer legionar a fost losif Constantin Drăgan în tinereţe, dar mai tîrziu a avut legături dubioase 
cu regimul ceauşist şi cu mediile securiste, înscriindu-se pe linia unui protocronism de cea mai jenantă 
vecinătate naţional-comunistă (şi care continuă să aibă manifestări derutante pînă în ziua de azi). 



Procesiunea legionară de la înmormîntarea lui Moţa şi Marin 


1. LITERATURĂ LEGIONARĂ1.1. Literatura clasică 


*** Adevărul în procesul Căpitanului, Bucureşti, 1938; reed. Col. “Omul Nou”, Miami 
Beach, 1980. Cf. şi II Processo Codreanu, a cura di Horia Cosmovici, Ed. all’insegna 


del Veltro, Parma, 1989 (Claudio Mutti). 

Almanahul “Cuvântul" - 1941, Bucureşti, 1940. 

Antonescu, Generale Ion, Per la realizzazione della Romania Legionaria. 
Proclamazioni, discorsi, awiamenti, Imprimeria Naţională, Seria “Zidire Nouă” - Nr. 
1, Bucureşti, 1940. Cf. şi I. Antonescu, A. Constant, Per una Romania legionaria, II 

Settimo Sigillo, Roma, 2000. 

Banea, Ion, Căpitanul, Ed. “Totul pentru Ţară”, Sibiu, 1936 (ed. cenzurată); ed. II: 
1937; reed. Salzburg (Col. “Omul Nou”), 1951, şi Ed. Gordian, Timişoara, 1995; trad. 
it.: II Capitano, Ed. all’insegna del Veltro, Parma, 1983 (Claudio Mutti), dar şi 
Munchen (Col. “Europa”), în acelaşi an. 

Banea, Ion, Rînduri către generaţia noastră, Cluj, 1935 (cu o introducere de Ion I. 
Moţa); reed. Imprimeriile “Frăţia Românească”, Bucureşti, 1940, apoi Salzburg (Col. 
“Omul Nou”), 1951. Există şi o traducere în engleză - Lines for our Generation - ale 

cărei date editoriale nu-mi sînt cunoscute. 

Banea, Ion, Ce este şi ce vrea Mişcarea Legionară (Cărticică pentru săteni), Tip. 

Vestemean, Sibiu, 1937. 

Banea, Ion, Opere complete, Colecţia “Omul Nou”, Munchen, 1970 (cu o prefaţă de 

Horia Sima). 

Belimace, Doru, Revoluţia fascistă, Bucureşti, 1935; ed. a Il-a: Tip. “Bucovina” - I. E. 

Torouţiu, Bucureşti, 1940. 

Bernea, Ernest, Cartea Căpitanilor, Tip. “Bucovina” - I. E. Torouţiu, Bucureşti, 1937 
şi 1940; reed. Salzburg (Col. “Omul Nou”), 1952. 

Bernea, Ernest, Stil legionar, Tip. “Bucovina” - I. E. Torouţiu, Bucureşti, 1937; reed. 

Salzburg (Col. “Omul Nou”), 1953. 

Bernea, Ernest, îndemn la simplitate. Mărturisiri pentru un Om Nou, Ed. Cugetarea, 
Bucureşti, 1939 şi 1941; reed. Mărturisiri pentru un Om Nou, Col. “Omul Nou”, 
Salzburg, 1953, şi îndemn la simplitate, Ed. Anastasia (Col. “Elita interbelică”), 
Bucureşti, 1995; trad. port.: Testemunhos para un homem novo, Ed. Dacia, Rio de 
Janeiro, 1970 (Faust Brădescu, Gerardo Dantes Barretto). 

Bernea, Ernest, Ctitorii. Pagini de luptă politică şi spirituală, Imprimeria Naţională, 

Bucureşti, 1940. 

Brăileanu, TraianMI, Sociologia şi arta guvernării (articole politice), Tip. Mitropolitul 
Silvestru, Cernăuţi, 1937; ed. a ll-a: Ed. Cartea Românească, Bucureşti, 1940. 
Brăileanu, Traian, Teoria comunităţii omeneşti, Institutul de Arte Grafice 
“Cugetarea”, Bucureşti, 1941; reed. Ed. Albatros-Clusium, Cluj-Napoca, 2000. Cf., 
tangenţial, şi Traian Brăileanu, Memorii. Statul şi comunitatea morală, Ed. Albatros, 


Bucureşti, 2003 (ed. şi prefaţă de Dan Dungaciu), sau Politica, Ed. Albatros, Bucureşti, 

2003 (ed. şi prefaţă de Constantin Schifirneţ). 

Cantacuzino, Alexandru, între lumea legionară şi lumea comunistă, Bucureşti, 1935 
(cenzurat); ed. a ll-a: Ed. Mişcării Legionare, Bucureşti, 1940. 
Cantacuzino, Alexandru, Pentru Christos, Tip. “Tiparul Universitar”, Bucureşti, 1937 
(însemnări de pe frontul spaniol); reed. Ed. Mişcării Legionare, Bucureşti, 1940, şi 

Salzburg (Col. “Omul Nou”), 1952. 

Cantacuzino, Alexandru, Opere complete, Col. “Omul Nou”, Munchen, 1969, reed. în 
aceeaşi colecţie, f. I. [Miami Beach?], 1990 (cu o prefaţă de Horia Sima). 
Cioran, Emil[2], Schimbarea la faţă a României, Ed. Vremea, Bucureşti, 1939 şi 1941 
(ed. princeps: 1936); reed. (autocenzurată) Ed. Humanitas, Bucureşti, 1990. 
Cioran, Emil, "Profilul interior al Căpitanului", în Glasul strămoşesc, Sibiu, anul VI, nr. 
10, 25 decembrie 1940. C/. şi culegerea Mişcarea Legionară în texte originale şi 

imagini, Ed. Lucman, Bucureşti, f. a. 

*** Cîntece legionare, Ed. “Totul pentru Ţară”, Bucureşti, 1937; ed. a ll-a: 

Col.“Europa”, Munchen, 1977 (cuprinde în plus: “Imnul românilor secuizaţi” şi “Imnul 
biruinţei”); trad. it.: Al passo con l’Arcangelo. Ritmi legionari, Ed. all’insegna del 
Veltro, Parma, 1982 (Claudio Mutti). Cf. şi Cartea de cîntece, Ed. Fundaţia Culturală 

Buna Vestire, Bucureşti, 1999. 

Codreanu, Corneliu Z., Scrisori studenţeşti din închisoare (Văcăreşti, 9 octombrie 
1923 - 30 martie 1924), Tip. “Libertatea” - Orăştie, laşi, 1925; reed. recentă: Ed. 

Ramida, Bucureşti, 1998. 

Codreanu, Corneliu Z., Cărticica şefului de cuib, Tip. C. S. m. c. [?], Bucureşti, 1933 
(numeroase ediţii sau reeditări anastatice în ţară şi în străinătate); cea mai bună 

Wort an die jungen Theologen / “Un cuvânt suplimentar către tinerii prieteni: Cuvântul către tinerii 

teologi”. 

[151 Se pare că autorul este Virgil Mihăilescu. 

[161 Nicolae Golea din Fetea (care şi-a scris amintirile în 1965) este tatăl lui Ion (Ionel) Golea, eroul 
paraşutat, cu veleităţi de poet (c/. Ion Golea de la Fetea, De vorbă cu neamul. Versuri, Col. “Omul 
Nou”, Salzburg, 1951; reed. “întregită”: Miami Beach, 1993, cu o prefaţă de Horia Sima, dar şi Braşov, 
2003), şi al lui Traian Golea, cunoscutul editor legionar din Occident. 

[171 Ca şi cel al lui Mardare Popinciuc, pe care l-am citit cîndva în dactilogramă şi despre care nu ştiu 

dacă a fost sau nu editat în cele din urmă. 

[181 Volumul VII include spre sfîrşit o anexă bibliografică intitulată “Un rezumat orientativ al literaturii 
legionare” (pp. 482-531), făcută în pripă şi fără profesionalism, ceea ce-i anulează în mare măsură 

valoarea instrumentală. 

[191 Cele apărute în anii următori (pînă în 1997, dacă nu mă înşel) sînt de un interes mai scăzut. 

[201 Poemul dramatic în cinci acte Meşterul-Fără-Nume a fost nominalizat al doilea (din 102 piese 
concurente) la concursul UNITER pe anul 1992, cînd marele premiu a fost obţinut de Evanghelista 
Alinei Mungiu - alegere simptomatică pentru perversiunea morală şi estetică a lumii româneşti 

postdecembriste. 

[211 Editura pariziană Pion a tot amînat (cherchez... le juif: în cazul de faţă, Alain Păruit) o ediţie 
franceză ce reuneşte rezumativ cele trei volume româneşti ale autorului (pentru reeditarea lor în 
româneşte, la Ed. Christiana, într-un singur volum masiv, cu revizuiri şi adaosuri substanţiale, vezi mai 
jos). în cele din urmă, traducerea în franceză s-a tipărit (2011) la Ed. Opera Magna din laşi (într-un 
tiraj limitat şi pe spesele autorului), cu titlul Quelqeue part a iEst (trad. Dana Petrişor şi Mihaela 




Bacou). 

[221 Zis “Macă” şi cunoscut şi în calitate de compozitor ( cf. şi micul volum de producţii lirice Catrenele 
învierii. Exerciţii de memorie şi de supravieţuire din temniţa Aiudului, Ed. Crater, Bucureşti, 2000). A 
nu fi confundat cu editorul şi filatelistul de la Madrid (m. 2002). A murit în 2009. 

T231 Nae lonescu a murit pe 15 martie 1940. 

1741 De fapt, ediţia a doua, revăzută şi adăugită, a volumului Surîsul Legiunii sau Cum înţeleg eu 

legionarismul românesc, scos la aceeaşi editură. 

1751 A se vedea replica lui D. Bacu: “Procesul reeducării. De ce şi ce au fost demascările de la Piteşti şi 
Gherla”, în Puncte cardinale, numerele pe aprilie, mai şi iunie 1996. 

1761 Pandrea şi Codreanu au fost colegi de şcoală militară la Mănăstirea Dealu. 

T271 Lucrare tradusă degrabă în Franţa gauchistă şi marxizantă: Lucreţiu D. Pătrăşcanu, Sous trois 

dictatures, Vitiano, Paris, 1946. 

[281 Monografia (la origine, teză de doctorat) a apărut iniţial în limba franceză, la Ed. La Decouverte 
din Paris, cu titlul Mircea Eliade. Le Prisonnier de l’histoire (2003), prefaţată de Jacques Julliard. 
[291 Prima oară se tipărise în exil, la Paris (Ethos, nr. 4/1983), cu notele omagiale ale lui Mircea Eliade 
şi Virgil Ierunca (şi acesta simpatizant legionar, în prima tinereţe). 

[301 Titlul reprezintă o metaforă alchimică. Cartea are caracter autobiografic. 

[311 Dintre articolele lui Indro Montanelli (trimis special al cotidianului Corriere della Sera la Bucureşti, 
în 1940) mai menţionez: “L'ultima avventura del generale Cantacuzeno” (15 octombrie 1940, p. 3), “I 
bonzi a Jilava” (19 octombrie 1940, p. 3), “Le cento evasioni di Horia Sima” (22 octombrie 1940, p. 3) 
etc. “Oggi il decano del giornalismo italiano non vuole che quegli articoli siano ripubblicati” (C. Mutti, 

loc. cit.). 

[321 A nu se confunda cu W. Seton-Watson, care a publicat, în 1934, o History of the Roumanians: From 
Roman Times to the Completion of Unit]/ (Cambridge University Press). 

publicat de Răzvan Codrescu 







